《观瀑八景为孙性甫咏双泉》
明代·张岳

遗荣涉林丘，扪萝弭朝节。回眺林薄外，瀑流撼玉轶。

天高山气清，野静夕霏彻。忽见双飞龙，下饮寒潭洌。

水雾腾紫虹，石鲸势怒抉。初疑河汉倾，又似浑沌泄。

灵源莽何穷，素练天所揭。仙翁碧玉笙，鹤驭振㵳泬。

我欲从之游，风烟坐羁屑。缅邈怀孤高，幽意不可掇。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。